Държавен вестник, бр. 63, 2012 г., стр. 79

БРОЙ  63	
Д Ъ Р Ж А В Е Н  В Е С Т Н И К 	
СТР.  79  
Спазени са административно-производстве­
ните правила при издаване на акта.
Изработването на ПУП е възложено от главния 
архитект на СО в съответствие с чл. 124, ал. 2 ЗУТ 
въз основа на делегираните със Заповед № РД-50-
1335 от 29.05.2008 г. от кмета на СО правомощия 
за това по предвидения в закона ред.
Изработен е проект и план-схеми на техни­
ческата инфраструктура с обяснителни записки 
към тях.
Същите са съобщени с обявление, обнародвано 
в „Държавен вестник“, съгласно чл. 128, ал. 2 
ЗУТ, като е дадена възможност за възражения, 
предложения и искания в едномесечен срок.
С Решение на ОЕСУТ № ЕС-Г-68 от 16.08.2011 г. 
проектът е върнат за преработка съгласно чл. 128, 
ал. 9 ЗУТ, поради което процедурата по обявяване 
е повторена съгласно чл. 128, ал. 10 ЗУТ.
Проведено е обществено обсъждане и при 
двете обявявания на проекта, с което е спазена 
разпоредбата на чл. 121 ЗУТ.
Постъпилите възражения от обявяванията и 
обществените обсъждания са частично уважени 
или отхвърлени, като при разглеждане на същите 
ОЕСУТ се е ръководил от характера на плана, 
приоритетна защита на обществения интерес с 
оглед създаване на благоприятна среда за живеене, 
запазване и доразвиване на комплексния характер 
на територията, балансирана зелена система и съх­
раняване на съществуващата такава, съхраняване 
на реализираните междублокови пространства, 
като алеи, спортни игрища, детски площадки и 
т.н. и при осигурена защита на частния интерес 
върху възстановените имоти в случаите, когато 
същият не влиза в противоречие със защитавания 
обществен такъв.
Планът е изработен при спазване изискванията 
на Наредба № 8 от 2001 г. за обема и съдържани­
ето на устройствените схеми и планове.
В табличен вид на плана е показан балансът 
на територията, който е постигнат със същия, 
градоустройствени показатели по предходен план 
и постигнати показатели с изработения план.
ПРЗ и план-схемите към него са приети с про­
токол на ОЕСУТ № ЕС-Г-47 от 19.06.2012 г., т. 11.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотите в обхвата на плана попадат в „Жилищ­
на зона с преобладаващо комплексно застроява­
не“ („Жк“), „Смесена многофункционална зона“ 
(„Смф“) и „Зона за общественообслужващи дей­
ности“ („Оо“), в които съгласно приложение към 
чл. 3, ал. 2 ЗУЗСО, т. 2, 12 и 15 е допустимо УПИ 
в обхвата да са с конкретното предназначение, 
предвидено в плана. Параметрите на застроява­
не, отразени в матриците върху застроителната 
част, отговарят на предвидените в ОУП на СО.
За нормативи за плътност и интензивност на 
застрояване в терените за детски заведения – УПИ 
II – „За ОДЗ“ в кв. 24 – съществуващо, УПИ 
II – „За ОДЗ“ в кв. 28 – съществуващо, и УПИ 
II – „За ОДЗ“ в кв. 31 – съществуващо, се приемат 
изискуемите по чл. 40, ал. 2 от Наредба № 7 от 
2003 г. за правила и нормативи за устройство 
на отделните видове територии и устройствени 
зони, съответно: плътност на застрояване – до 
30 %, и Кинт. – до 0,6, а необходимото озеленя­
ване – 40 %. Същите не противоречат на пока­
зателите за зона „Оо“ по ОУП на СО.
За максимално допустими параметри на 
застрояване в УПИ IV – „За училище“ – съ­
ществуващо, се приемат специфичните такива в 
зони „Оо“ – плътност на застрояване – до 40 %, 
и Кинт. – до 1,2, а необходимото озеленява­
не – 20 %.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
Планът за регулация е изработен върху дейст­
ваща кадастрална карта, одобрена със Заповед 
№ РД-18-14 от 6.03.2009 г. на изпълнителния ди­
ректор на АГКК, с което е спазено изискването 
на чл. 115, ал. 1 и 2 ЗУТ.
Имотите в обхвата на разработката попадат в 
жилищна територия с комплексно застрояване по 
смисъла на чл. 16 от Наредба № 7 от 2003 г. за 
правила и нормативи за устройство на отделните 
видове територии и устройствени зони.
С оглед на горното е възложено изработването 
на план по чл. 110, ал. 4 ЗУТ.
Столичният общински съвет приема, че в 
случаите на одобряване на план за преструкту­
риране на жилищен комплекс с оглед постигане 
целите на този вид план правилото на чл. 15 ЗУТ, 
че границите на веднъж урегулиран поземлен 
имот не могат да се променят без съгласието на 
собственика му, е неприложимо. В тези случаи 
не следва да се доказват и основания по чл. 134 
ЗУТ. Планът по чл. 110, ал. 4 ЗУТ е отделен 
вид план, при който се спазват изискванията 
по чл. 22 ЗУТ и само за неуредените случаи 
се прилагат общите норми за устройствено 
планиране.
С ПУП се преструктурира съществуващия 
жилищен комплекс, като се променя структура­
та и застрояването, в т. ч. и чрез образуване на 
урегулирани поземлени имоти за съществуващи 
и за нови сгради, за обществено озеленяване, 
както и за друго предназначение.
Съгласно чл. 17, ал. 1, т. 4 във връзка с чл. 21, 
ал. 4 от наредбата в съществуващия жилищен 
комплекс, какъвто е Люлин – 2 м.р., следва да 
се предвидят обществени озеленени територии, 
които са най-малко 15 % от общата територия 
на жилищния комплекс. Съгласно т. 2 по прило­
жението към чл. 3, ал. 2 ЗУЗСО тези площи са с 
режим на „Тго“. В случая предвиденият процент 
зелени площи за широко обществено ползване с 
режим на „Тго“ е 16,2 %. Законът не забранява 
на административния орган при одобряване на 
подробния устройствен план да предвиди и по-ви­
соки показатели от минимално изискуемите, като 
в това отношение той действа при условията на 
оперативна самостоятелност и прави преценката 
си по целесъобразност. Озеленените площи са 
предвидени в междублоковите пространства във 
всеки един от кварталите в плана за обслужване 
на реализираното жилищно строителство и са 
неделима част, елемент от едно комплексно по 
своя характер мероприятие. Тяхното предназна­
чение е да обслужват основното мероприятие 
и те са елемент от благоустрояването на целия 
жилищен комплекс.
УПИ, предназначени „За озеленяване с ре­
жим на Тго“, стават част от зелената система на 
СО и попадащите в тях имоти на физически и 
юридически лица подлежат на отчуждаване по 
реда на ЗОС.